ArabovMK/tajik-wikipedia-corpus huggingface dataset:
Интихоботи мажоритарӣ

Интихоботи мажоритарӣ — (аз калимаи франсавӣ — аксарият) — чизе, ки ба аксарият асос ёфгааст. Низоми интихоботи мажоритарӣ низоми интихобот ба мақомоти намояндагй, ки дар он (назар ба низоми интихобии мутаносиб (пропорсионалй) танҳо он номзад (ё рӯйхати номзадҳо) интихобшуда ҳисоб меёбад, ки аксарияти овозҳоро гирифтааст.. низ.
Интихобот ба Думаи Русия

Интихобот ба Думаи Русия Иштирокчиёни интихобот Участники выборов.
Интимоқ (ноҳияи Ҷетисой)

Интимоқ Ынтымақ) — деҳа дар вилояти Туркистони Қазоқистон. Дар ноҳияи Ҷетисой ҷойгир аст. Аҳолӣ Дар соли 2009 5384 нафар аҳолӣ дошт.
Интихоботи порлумонӣ дар Тоҷикистон (2005)

Мутобиқи Конститутсияи (Сарқонуни) ҶТ ва Қонуни Конститутсионии ҶТ "Дар бораи интихоботи Маҳлиси Олии ҶТ" 27 феврали соли 2005 интихоботи Маҷлиси намояндагони Маҷлиси Олии Ҷумҳурии Тоҷикистон баргузор гардид. Дар ҳавзаи ягонаи умумиҷумҳуриявӣ барои 22 мандат аз ҷониби 6 ҳизби сиёсӣ, 61 номзад ба вакилии Маҷлиси намояндагон пешбарӣ гардиданд ва ба қайд гирифта шуданд. Дар ҳавзаҳои якмандатӣ ба вакилии Маҷлиси намояндагон 209 номзад пешбарӣ гардид, ки 170 нафар ба қайд гирифта шуда буданд. Аз ҳавзаи ягонаи умумиҷумҳуриявӣ барои 22 мандати вакили Маҷлиси намояндагони Маҷлиси Олии Ҷумҳурии Тоҷикистон 5 ҳизби сиёсӣ: мубориза бурданд. Ҳизби халқии демократии Тоҷикистон, Ҳизби коммунистии Тоҷикистон ва Ҳизби наҳзати исломии Тоҷикистон ҳадди 5-фоизаро гузаштанд. 22 вакил аз ҳавзаи ягонаи умумиҷумҳуриявии интихобот, аз ҷумла аз Ҳизби коммунистии Тоҷикистон — 3, Ҳизби наҳзати исломии Тоҷикистон — 2 ва Ҳизби халқии демократии Тоҷикистон — 17 вакил ва аз ҳавзаи якмандатӣ 41 вакил интихоб гардид. Аз 63 вакил Аз шумораи умумии вакилон 11 нафар занон мебошанд. Дар байни вакилони Маҷлиси намояндагон 11 нафар ҳуқуқшинос, 12 нафар муҳандис, 7 нафар иқтисодчӣ, 3 нафар агроному зоотехник, 26 нафар омӯзгор, 1 нафар духтур, 1 нафар рӯзноманигор, 1 нафар китобшинос, 1 нафар мутахассиси равобити байналмилалӣ, 2 нафар байтор фаъолият мекарданд. Аз онҳо 3 нафар узви вобастаи Академияи илмҳои Тоҷикистон, 7 нафар доктори илм, 11 нафар номзади илм.
Интихобот дар Тоҷикистон

Дар Ҷумҳурии Тоҷикистон Президент ва Маҷлиси Олии Ҷумҳурии Тоҷикистон дар сатҳи миллӣ интихоб мешаванд. Президенти Тоҷикистон ба муҳлати ҳафт сол аз тарафи мардум интихоб мегардад ва дар асоси ҳуқуқи интихоботии умумӣ, баробар, мустақим ва бо овоздиҳии пинҳонӣ интихоб карда мешавад. Маҷлиси Олӣ аз ду маҷлис - Маҷлиси миллӣ ва Маҷлиси намояндагон иборат аст (Маҷлиси ду палатагӣ баъд аз ворид гардидани тағйироту иловаҳои раъйпурсии уммумихалқии соли 1999 ба Конститутсияи (Сарқонуни) Ҷумҳурии Тоҷикистон ворид карда шудааст). Мӯҳлати ваколати Маҷлиси миллӣ ва Маҷлиси намояндагон 5 сол аст. Ташкил ва фаъолияти Маҷлиси Олиро қонуни конститутсионӣ танзим мекунад. Маҷлиси намояндагони Маҷлиси Олии Ҷумҳурии Тоҷикистон аз 63 вакил иборат аст, ки онҳо дар асоси ҳуқуқи интихоботии умумӣ, баробар, мустақим ва бо овоздиҳии пинҳонӣ интихоб карда мешавад. Маҷлиси намояндагон доимоамалкунанда ва касбӣ мебошад. Аз чор се ҳиссаи аъзоёни Маҷлиси миллӣ ба таври ғайримустақим аз Вилояти Мухтори Кӯҳистони Бадахшон ва вилоятҳо ва шаҳру ноҳияҳои онҳо, шаҳри Душанбе ва ноҳияҳои он, ноҳияҳои тобеи Ҷумҳурӣ бо овоздиҳии пинҳони интихоб мешаванд (ҷамъ - 25 вакил). Аз чор як ҳиссаи аъзоёни Маҷлиси миллиро (8 вакилро), Президенти Ҷумҳурии Тоҷикистон таъйин мекунад. Ҳайати Маҷлиси миллӣ - 33 вакили маҷлисро дарбар мегирад. Дар Тоҷикистон Ҳизби Халқи Демократии Тоҷикистон (ҲХДТ) аз соли 1994 дар якчанд интихоботҳои умумихалқии парлумонӣ аксари овозҳои интихобкунандагонро соҳиб шуда дар сари қудрат мебошад. 1 Донистаниҳо Нигаред.
Интихоботи порлумонӣ дар Тоҷикистон (2010)

Интихоботи порлумонӣ дар Тоҷикистон таърихи 28 феврали соли 2010 баргузор гардид. 2 Натиҷаҳои интихобот.
Интихоботи порлумонӣ дар Тоҷикистон (1995)

Аввалин интихоботи порлумонӣ дар таърихи Тоҷикистони соҳибистиқлол 26 феврал и соли 1995 ва даври дуюми интихобот дар 20 ҳавза аз 181 ҳавза 12 марти ҳамон сол баргузор шуд 1. Интихобот дар шароити идомаи ҷанги шаҳрвандӣ дар кишвар баргузор шуд, ки моҳи майи соли 1992 оғоз шуда, танҳо дар моҳи июни соли 1997 ба поён расид. Интихоботи Маҷлиси Олии навтаъсиси Ҷумҳурии Тоҷикистон дар таърихи Тоҷикистон аввалин интихобот буд. Қабл аз он интихоботи ахири Шӯрои Олии ҶШС Тоҷикистон моҳи феврали соли 1990 баргузор шуда буд ва ин даъват ҳатто пас аз пошхӯрии Иттиҳоди Шӯравӣ ва ба даст овардани истиқлол и Тоҷикистон мисли дигар шӯроҳои олии ҷумҳуриявӣ дар дигар ҷумҳуриҳои собиқи Иттиҳоди Шӯравӣ амал мекард. Дарҳол пас аз соҳибистиқлол шудани Тоҷикистон, Шӯрои Олии ҶШС Тоҷикистон ба Шӯрои Олии Ҷумҳурии Тоҷикистон табдил дода шуд, ва курсиҳои собиқ вакил они ШО ҶШС Тоҷикистон барои вакилони соли 1990 интихобшуда ҷудо карда шуданд. Дар интихобот номзадҳо ба 181 курсии порлумони нави ҷумҳурӣ интихоб шуданд. Иштироки интихобкунандагон 84,0 % ташкил дод. Дар натиҷаи интихобот 113 курсиро номзадҳои мустақил соҳиб шуданд. Ҳизби коммунисти Тоҷикистон тавонист 60 курсиро ба даст орад, дар ҳоле ки маркази чапи ба мақомот вафодор Ҳизби Халқии Тоҷикистон, (ҳоло Ҳизби Халқии Демократии Тоҷикистон) 5 курсиро ба даст оварда, бори аввал дар таърихи хеш вориди порлумон шуд. Ҳизби мухолифи мӯътадил Ваҳдати миллӣ ва ризоияти Тоҷикистон ва Ҳизби таҷдиди иқтисодӣ ва сиёсии Тоҷикистон дар порлумони нав мутаносибан ду ва як курсӣ дарёфт карданд ва низ нахустин бор дар таърихи хеш вориди порлумон шуданд 2. Ба намояндагони Иттиҳоди мухолифини тоҷик аз Ҳизби наҳзати исломии Тоҷикистон, Ҳизби демократи Тоҷикистон, Ҷунбиши мардумии "Растохез" ва Ҷунбиши Лаъли Бадахшон иҷозаи ширкат дар интихоботро надоданд.
Интихоботи порлумонӣ дар Тоҷикистон (2015)

Мутобиқи Конститутсияи Ҷумҳурии Тоҷикистон ва Қонуни Конститутсионии Ҷумҳурии Тоҷикистон "Дар бораи интихоботи Маҳлиси Олии Ҷумҳурии Тоҷикистон" 1 марти соли 2015 интихоботи Маҷлиси намояндагони Маҷлиси Олии Ҷумҳурии Тоҷикистон баргузор гардид. Аз ҳавзаи ягонаи умумиҷумҳуриявӣ ба ҷонибдории рӯйхати раъйи интихобкунандагонро касб намуданд. Ҳамин тариқ, тибқи рӯйхати ҳизбӣ дар парлумони нав ҲХДТ-ро 16 нафар, ҲАТ-ро — 3 нафар, ҲИИТ-ро 2 нафар ва ҲСТ-ро 1 нафар вакил намояндагӣ мекунанд. Ба иттилои манбаъ, дар интихобот 4 млн. 319 ҳазору 395 интихобкунандагон ба қайд гирифта шуда, аз ин шумор 3 млн. 791 ҳазору 827 нафар овоз доданд. Тибқи натиҷаҳои ниҳоии интихобот дар 41 ҳавзаи якмандатии интихоботӣ 35 нафар номзадҳои ҲХДТ, 2 номзади ҲАТ, 2 намояндаи ҲКТ ва 1 нафарӣ номзадҳои ҲДТ ва ҲИИТ пирӯзӣ ба даст оварда, ба парлумон роҳ ёфтанд.
Интихоботи порлумонӣ дар Тоҷикистон (2000)

Интихоботи парлумонии соли 2000 дар Тоҷикистон навбатӣ буда, дуввумин интихобот дар таърихи Тоҷикистони соҳибистиқлол аст. 63 нафар вакилони) даъвати 1 — палатаи поёнии Маҷлиси Олии Ҷумҳурии Тоҷикистон интихоб шуданд. Маҷлиси Олии Тоҷикистон 26 сентябри соли 1999 дар Раъйпурсии конститутсионии Тоҷикистон дупалатагӣ шуда буд. Замина Ин аввалин интихоботи порлумонӣ пас аз анҷоми Ҷанги шаҳрвандии Тоҷикистон дар ҷумҳурӣ буд. Дар давраи тайёрӣ ба интихобот дар шароити ҳизбҳои сиёсии Тоҷикистон дигаргуниҳои зиёд ба амал омаданд. Пас аз он ки фаъолияти аҳзоби сершумори мухолиф дар солҳои Ҷанги шаҳрвандии Тоҷикистон мамнӯъ шуд, бархе аз онҳо пас аз соли 1997 дар чаҳорчӯби созиши ҳукумат ва мухолифон дубора барқарор шуданд. Пас аз он ки ақоиди гуногун ва гуногунандешии ҳизбӣ ба ин васила ташаккул ёфт, шумораи маҳдудиятҳо дар моҳҳои пеш аз интихобот афзоиш ёфт. Фаъолияти шаш ҳизб асосан ба далели иштибоҳҳои расмӣ дар сабти ном ё нақзи қоидаҳои интихобот дар ҷараёни маъракаи интихоботӣ мамнӯъ ва ё боздошта шуданд. Ин сиёсати шадиди ҳукумат нигарониҳои мухолифинро аз василаи одилонаи интихобот ба бор овард. Моҳи августи соли 1999 ба ду ҳизби умдаи мухолиф, Ҳизби наҳзати исломии Тоҷикистон ва Ҳизби демократии Тоҷикистон иҷоза дода шуд, ки дар интихобот ширкат кунанд. Илова бар ин, бисёре аз сиёсатмадорони мухолиф аз аҳзоби боздоштшуда дар феҳристи интихоботии аҳзоби дигар буданд ва ё ба унвони номзади мустақил дар яке аз ҳавзаҳои интихоботӣ ширкат карданд. Ҳамин тариқ, рақобати сиёсӣ байни ҳизбҳо ва номзадҳои гуногун ба вуҷуд омад. Дар натиҷа, Кумитаи марказии интихобот ва раъйпурсии ҷумҳурӣ ба шаш ҳизб — Ҳизби халқии демократии Тоҷикистон бо раҳбарии Эмомалӣ Раҳмон, Ҳизби коммунистии Тоҷикистон, бо раҳбарии Шодӣ Шабдолов, инчунин чаҳор ҳизбро барои ширкат дар интихобот иҷоза дод. Аҳзоби мухолиф: Ҳизби Наҳзати Исломии Тоҷикистон бо раҳбарии Сайид Абдуллоҳи Нурӣ, Ҳизби демократи Тоҷикистон таҳти раҳбарии Маҳмадрӯзӣ Искандаров, Ҳизби сотсиалистии Тоҷикистон таҳти раҳбарии Мирҳусейн Назриев, инчунин гурӯҳи номзадҳои "Мухолифини нав", ки аъзои ҳизбҳои хурд ва ба қайд гирифтанашуда, инчунин баъзе номзадҳои ғайриҳизбро муттаҳид мекардаанд. Ҳамаашон расман ба унвони номзади мустақил сабти ном шуда буданд, аммо расман аъзои ин гурӯҳ буданд ва қасд доштанд дар сурати ворид шудан ба порлумон фраксияи худро бо ин ном ташкил кунанд. Натиҷаҳо Рейтингҳо Аксари нозирони созмонҳои байналмилалӣ ва кишварҳои хориҷӣ, ки дар ин интихобот ширкат доштанд, аз онҳо интиқод карданд. Аз ҷумла, намояндагони САҲА таъкид карданд, ки "интихоботи парлумонии соли 2000 дар Тоҷикистон мувофиқи ӯҳдадориҳои давлати узв дар назди Созмони Амният ва Ҳамкории Аврупо баргузор нашуд".
Интихоботи порлумонӣ дар Тоҷикистон (2020)

Мутобиқи Конститутсияи (Сарқонуни) ҶТ ва Қонуни Конститутсионии ҶТ Дар бораи интихоботи Маҳлиси Олии ҶТ 1 марти соли 2020 интихоботи Маҷлиси намояндагони Маҷлиси Олии Ҷумҳурии Тоҷикистон баргузор гардид. Аз ҳавзаи ягонаи умумиҷумҳуриявӣ ба ҷонибдории рӯйхати раъйи интихобкунандагонро касб намуданд. Ҳамин тариқ, тибқи рӯйхати ҳизбӣ дар парлумони нав: ҲХДТ-ро 12 нафар, ҲАТ-ро - 4 нафар, ҲИИТ-ро 4 нафар, ҲДТ-ро 1 нафар ва ҲСТ-ро 1 нафар вакил намояндагӣ мекунанд. 2 4 миллиону 245 ҳазору 951 нафар интихобкунандагон дар ин маъракаи муҳими сиёсӣ иштирок намуданд, ки ин 86,4%-и шумораи умумии интихобкунандагонро ташкил медиҳад. шумораи овозҳои интихобкунандагоне, ки ба муқобили рӯйхати ҳамаи ҳизбҳои сиёсӣ дода шудаанд, 52 ҳазору 30 нафар ё 1,39%-ро ташкил медиҳад. Тибқи натиҷаҳои ниҳоии интихобот дар 41 ҳавзаи якмандатии интихоботӣ: ҲХДТ - 35 нафар, ҲАТ - 3 нафар, ҲКТ - 2 нафар ва ҲИИТ - 1 нафар пирӯзӣ ба даст оварда, ба парлумон роҳ ёфтанд. 2 Пайвандҳо.
Интихоботи порлумонӣ дар Тоҷикистон (2025)

Мутобиқи Конститутсияи (Сарқонуни) ҶТ ва Қонуни Конститутсионии ҶТ "Дар бораи интихоботи Маҳлиси Олии ҶТ" 2 марти соли 2025 интихоботи Маҷлиси намояндагони Маҷлиси Олии Ҷумҳурии Тоҷикистон баргузор гардид. Аз ҳавзаи ягонаи умумиҷумҳуриявӣ ба ҷонибдории рӯйхати раъйи интихобкунандагонро касб намуданд. Дар маҷмуъ 4 миллиону 712 ҳазору 967 нафар интихобкунандагон дар ин маъракаи муҳими сиёсӣ иштирок намуданд, ки ин 85,3 фоизи шумораи умумии интихобкунандагонро ташкил медиҳад. Иттилоъ дода шуд, ки шумораи овозҳои интихобкунандагоне, ки ба муқобили рӯйхати ҳамаи ҳизбҳои сиёсӣ дода шудаанд, 50 ҳазору 895 нафар ё 1,1 фоизро ташкил медиҳад. 2 Пайвандҳо.
Интихоботи президентӣ дар Тоҷикистон (2006)

Интихоботи президентӣ дар Тоҷикистон 6 ноябри соли 2006 баргузор шуд. 1 Дар натиҷа Президент Эмомалӣ Раҳмон бо дарёфти 79.3% овозҳои интихобкунандагон ғолиб омад. 2 Номзадҳо Панҷ номзадҳои зерин дар интихоботи соли 2006 ширкат карданд: Ҳизби наҳзати исломии Тоҷикистон, Ҳизби демократии Тоҷикистон ва Ҳизби сотсиал-демократии Тоҷикистон интихоботи 2006-ро бойкот карданд. Натоиҷ.
Интихоботи порлумонӣ дар ҶШС Тоҷикистон (1990)

Интихоботи даъвати (охирин) Шӯрои Олии ҶШС Точикистон 25 феврали соли 1990 барпо гардид. Ба Шӯрои Олии ҶШС Тоҷикистон ҷамъ 230 нафар вакил интихоб шуд. Интихобот дар пасманзари ошӯбҳо дар Душанбе ва атрофи он баргузор шуд, ки то рӯзи интихобот нисбатан коҳиш ёфт. Маҳз ҳамин нооромиҳо яке аз шарораҳои аввалини ҷанги шаҳрвандӣ гардид, ки то соли 1997 идома кард. Аз рӯи натиҷаҳои интихобот аксарияти мутлақи ҷойҳо (96 %) Ҳизби коммунистии Тоҷикистон (роҳбараш — Қаҳхор Маҳкамов) — 221. Ба сафҳои Ҳизби коммунистии Тоҷикистон якчанд номзадҳои амалан мухолифин дохил шуданд, ки дар натиҷаи рақобати шадид бо дигар коммунистон ва аризаю гирдиҳамойиҳои сершумори интихобкунандагон ба порлумони ҷумҳурӣ дохил шуданд ва рафти овоздиҳиро таҳти назорат гирифта буданд. Дар натиҷа 9 курсӣ дар Шӯрои Олӣ насиби номзадҳои мустақил гардид, ки ҳамагӣ 4 % овозҳоро гирифтанд. Азбаски он замон дар ҶШС Тоҷикистон танҳо Ҳизби коммунист ҳизби қонунӣ ва расман сабти номшуда буд, дигар ҳизбҳо (масалан, Ҳизби наҳзати исломии Тоҷикистон, ҷунбиши мардумии "Растохез"), ки дар ҷумҳурӣ вуҷуд доштанд, ҳуқуқ надоштанд, ки дар интихобот иштирок намоянд, аъзои чунин нерӯҳои сиёсӣ ҳамчун номзади мустаъқил дар интихобот ширкат доштанд 1 2. Пас аз ба даст овардани истиқлолияти Тоҷикистон аз 9 сентябри соли 1991 Шӯрои Олии ҶШС Тоҷикистон ба Шӯрои Олии Ҷумҳурии Тоҷикистон табдил ёфт ва то баргузории нахустин интихоботи парлумонӣ дар таърихи Тоҷикистони соҳибистиқлол (соли 1995) фаъолияти худро идома дод.
Интихоботи порлумонӣ дар Қирғизистон (2020)

Интихоботи парлумонӣ дар Қирғизистон 2020 - интихоботи навбатӣ ба Жогорку Кенеши Ҷумҳурии Қирғизистон мебошад, ки 4 октябр баргузор шуд. 6 октябри соли 2020, дар байни эътирозҳо, Комиссияи марказии интихобот ва раъйпурсии Ҷумҳурии Қирғизистон натиҷаҳои овоздиҳиро беэътибор кард 1 2. Иштирокчиён Барои иштирок дар интихобот Комиссияи марказии интихобот ва раъйпурсии Ҷумҳурии Қирғизистон аз 220 ҳизби сиёсии дар ҷумҳурӣ расман сабти номшуда танҳо 16-тоашро иҷозат дод. Маҳз 16 ҳизб тамоми талаботро барои иштироки пурра дар ин интихобот иҷро карданд. Натоиҷи пешакӣ То соати 6-и бегоҳи 5 октябр (98,14% тасрибномаҳо коркард шуданд), натоиҷи пешакӣ чунинанд: Аксуламал Дарҳол пас аз эълони натиҷаҳои пешакии интихобот, ҳамаи ҳизбҳои оппозисиюн, ки ба порлумон ворид нашуданд, ба ташкили митингҳо дар саросари кишвар, ба хусус дар Бишкек шурӯъ карданд ва даҳҳо ҳазор ҷонибдорони онҳо ба хиёбонҳо баромаданд. Дар ҳоли ҳозир, нооромӣ дар кишвар идома дорад. Мақомоти ҳифзи ҳуқуқ барои саркӯбии онҳо кор мебаранд. Якчанд даҳҳо нафар маҷрӯҳ шуданд. Президент дар бораи кӯшиши ба даст овардани қудрат дар кишвар эълон кард.
Интихоботи президентӣ дар Тоҷикистон (2013)

Интихоботи президентӣ дар Тоҷикистон 6 ноябри соли 2013 баргузор шуд. Дар натиҷа Президент Эмомалӣ Раҳмон барои давраи чорӯм баъд аз дарёфти 83,92% овозҳо ғолиб омад. 1 Номзадҳо Шаш номзадҳои зерин дар интихоботи соли 2013 ширкат карданд: Иттиҳоди нерӯҳои ислоҳотхоҳи Тоҷикистон, ки Ҳизби наҳзати исломии Тоҷикистон ва Ҳизби сотсиал-демократии Тоҷикистон шомили онанд, дар моҳи сентябр Ойниҳол Бобоназароваро номзади ягонаи худ дар интихоботи президентии 6 ноябр эълон карданд. Вале ситоди интихоботии ӯ рӯзи 11 октябр эълон кард, 210 ҳазор имзое, ки Кумисюни марказии интихобот таъйин кардааст, натавонист ҷамъоврӣ намояд (ба тарафдории Бобоназарова 202 ҳазор имзо ҷамъ шуд.) ва аз ин рӯ аз сабқат берун шудааст. аст. 2 Натоиҷ.
Интихоботи президентӣ дар Тоҷикистон (2020)

Интихоботи навбатии Президенти Тоҷикистон — 11 октябри соли 2020 баргузор шуд. Ин интихобот (бо назардошти интихоботи президентии соли 1990 дар ҶШС Тоҷикистон) шашумин интихоботи президентӣ дар таърихи Тоҷикистони мустақил мебошад. Номзадҳо Номзадҳои сабтиномшуда Қарори Раиси Комиссияи марказии интихобот ва раъйпурсии Ҷумҳурии Тоҷикистон бораи бақайдгирии номзадҳо ба мансаби Президенти Ҷумҳурии Тоҷикистон 14 сентябри соли 2020 қабул гардид, ки дар он 5 номзади пешниҳодшуда сабти ном шуданд 2. Номзадҳои сабтиномнашуда Комиссияи марказӣ бинобар ба талаботи қисми сеюми моддаи 65 Конститутсия ва қисми чоруми моддаи 24-и Қонуни конститутсионии болозикр ҷавобгӯй набудани ҳуҷҷатҳо бақайдгирии номзад ба мансаби Президенти Ҷумҳурии Тоҷикистон Саидҷаъфар Усмонзодаро, ки аз ҷониби Ҳизби Демократи Тоҷикистон пешбарӣ гардидааст, рад намуд 3. Натоиҷ Интихоботи Президенти Тоҷикистон рӯзи 11 октябри соли 2020 бо иштироки 4 миллиону 238 ҳазору 839 интихобкунанда, ки 85,44 % шумораи умумии интихобкунандагони ба рӯйхати интихобкунандагон дохилкардашударо ташкил дода, баргузоршуда дониста шуд. Комиссияи марказии интихобот ва раъйпурсии Ҷумҳурии Тоҷикистон шумораи овозҳои ба "тарафдорӣ" ва шумораи овозҳои "зид"-и ҳар як номзад додашударо ҳисоб намуда, натиҷаи ниҳоии онро бо чунин нишондиҳандаҳо тасдиқ менамояд: Эмомалӣ Раҳмон аз рӯи натиҷаи ниҳоии интихобот бо гирифтани 3 миллиону 853 ҳазору 987 овози интихобкунандагони дар овоздиҳӣ иштирокнамуда, ки 90,92%-ро ташкил медиҳад, Президенти Ҷумҳурии Тоҷикистон интихобшуда ҳисобида мешавад.
Интихоботи президентӣ дар Тоҷикистон (1991)

Аввалин интихоботи умумихалқӣ дар таърихи Ҷумҳурии соҳибистиқлоли Тоҷикистон 24 ноябри соли 1991, тақрибан ду моҳ пас аз истиқлолияти ҷумҳурӣ аз Иттиҳоди Шӯравӣ баргузор гардид. Дар замони интихоботи президентӣ, аз 31 августи соли 1991, баъди ба истеъфо рафтани президенти ҷумҳурӣ ва котиби якуми КМ Ҳизби коммунисти Тоҷикистон Қаҳҳор Маҳкамов, ки дар натиҷаи интихобот ба вазифаи президентӣ нишаст. Дар интихоботи президентии 30 ноябри соли 1990 Қадриддин Аслонов президенти муваққат буд. Иштирокчиёни интихобот Раиси Шӯрои Олии Ҷумҳурии Тоҷикистон Раҳмон Набиев (ки аз ҷониби Ҳизби ҳокими коммунисти Тоҷикистон пешбарӣ шудааст), инчунин коргардони маъруф Давлатназар Худоназаров, ки расман аз ҷониби Ҳизби демократии Тоҷикистон мухолиф пешбарӣ шуда буд. Ҳизби демократии Тоҷикистон ба интихобот роҳ ёфт, аммо дар асл номзади ягона аз Ҳ Ҳизби демократии Тоҷикистон, Ҳизби Наҳзати Исломии Тоҷикистон, Ҷунбиши мардумии Растохез ва Ҷунбиши мардумии Лаъли Бадахшон буд, ки номзадҳояшон бо сабабҳои сиёсӣ, иҷозаи ширкат дар интихоботро надоштанд. Раҳмон Набиевро номзади муҳофизакори коммунистӣ ва ҷонибдори нигоҳ доштани равобити наздик бо Русия, нигоҳ доштани вазъи мӯътадил дар ҷумҳурӣ мисли замони Иттиҳоди Шӯравӣ медонистанд. Аз чунин мақом Набиевро Русия, Ӯзбекистон, Қазоқистон ва аксари ҷумҳуриҳои дигари пасошӯравӣ пуштибонӣ кард. Набиев дар байни тоҷикон, махсусан дар байни қишрҳои тарафдори коммунистии аҳолӣ, инчунин дар байни ақаллиятҳои миллӣ, аз ҷумла ӯзбакҳо ва русзабонҳо маъруф буд. Давлатназар Худоназаров мавқеъи мухолифи худро дар робита ба вазъи Тоҷикистон ошкоро баён карда, зарур мешуморад, ки дар Тоҷикистон дигаргуниҳои густурдаи сиёсӣ ва иҷтимоию иқтисодӣ, барҳам додани ҳокимияти коммунистӣ ё навкоммунистӣ, табдили Тоҷикистонро ба давлати демократии озод, наздик шудан бо кишварҳои Ғарб ва Кишварҳои мусулмоннишин, дар ҳоле ки муносибатҳои хуб бо ҷумҳуриҳои собиқ шӯравӣ нигоҳ дошта мешаванд, зарур медонист.Номзадии Худоназаров аз ҷониби кишварҳои ғарбӣ, аз ҷумла ИМА, Британияи Кабир ва Фаронса, Туркия, Эрон ва аксари кишварҳои дигари ҷаҳони ислом пуштибонӣ карданд. Худоназаровро дар миёни тоҷикон қишри демократӣ ва озодандеши мардум, аксари ислом гароён ва миллатгароёни тоҷик, чи мӯътадил ва чи радикалӣ дастгирӣ мекарданд. Натиҷаҳо Тибқи иттилои расмии КМИ ҶТ, ширкат дар интихобот 84,6 % ташкил додааст. Бар асоси натоиҷи интихобот, яке аз довталабони аслии пирӯзӣ Раҳмон Набиев расман 60,4 % ва рақиби аслии ӯ Давлатназар Худоназаров 30,1 % овозҳоро ба даст овардаанд. Боқимонда 13 % бюллетенҳои овоздиҳӣ ба тарафдории номзадҳои дигар, инчунин беэътибор ё вайроншуда буданд. Рахмон Набиевро дар ду вилояти сераҳолии Тоҷикистон — вилоятҳои Ленинобод ва Кӯлоб бештар дастгирӣ намуданд. Давлатназар Худоназаров дар Вилояти Мухтори Кӯҳистони Бадахшон ва ноҳияҳои тобеи ҷумҳурӣ дастгирии васеъ пайдо кард. Ба хамин тариқ, коммунистонро вилоятҳое, ки асосан дар водиҳо ва пасткуҳҳо воқеъ буданд, ва мухолифинро асосан ноҳияхои баландкӯҳ дастгирӣ намуданд.
Интихоботи президентӣ дар Тоҷикистон (1994)

Дуввумин интихоботи президентӣ дар таърихи Тоҷикистон 6 ноябри соли 1994, дар авҷи Ҷанги шаҳрвандии Тоҷикистон, ки дар ин кишвар аз моҳи майи соли 1992 то июни соли 1997 идома дошт, баргузор шуд. Дар ҷараёни интихобот эҳёи институти раёсати ҷумҳурӣ дар Тоҷикистон пешбинӣ шуда буд, зеро аз моҳи ноябри соли 1992 то оғози ин интихобот сарвари кишвар воқеан раиси Шӯрои Олии Ҷумҳурии Тоҷикистон буд. Дар баробари интихоботи президент дар кишвар Раъйпурсии конститутсионии Тоҷикистон гузаронда шуд, ки дар он конститутсияи нави Ҷумҳурии Тоҷикистон кабул карда шуд. Ба тарафдории конститутсияи нав 95,7 % интихобкунандагон овоз доданд. Ҳамчун аввалин номзад ба мақоми президентии Ҷумҳурии Тоҷикистон Эмомалӣ Раҳмон, ки аз моҳи ноябри соли 1992 раиси Шӯрои Олии Ҷумҳурии Тоҷикистон буд ва воқеан роҳбари кунунии давлат буд, пешбарӣ шуд. Раҳмоновро, ҳарчанд ғайрирасмӣ бошад, Ҳизби ҳокими коммунистии Тоҷикистон пуштибонӣ кард. Номзади дуюм ва охирин ба мақоми президентӣ сафири вақти Тоҷикистон дар Федератсияи Русия, сарвазири пешини кишвар Абдумалик Абдуллоҷонов буд. Ӯро асосан як қисми демократҳо дастгирӣ карданд. Нерӯҳои мухолиф дар ин муддат иҷозаи таъсиси ҳизбу ҳаракатҳои сиёсӣ ва ширкат дар интихоботро ба намояндагони мухолифин надоштанд. Дар натиҷа, мухолифин, аз ҷумла Иттиҳоди мухолифини тоҷик, якдилона интихоботро бойкут эълон карда, изҳор доштанд, ки интихоботи озод дар замони ҳукумати феълӣ ғайриимкон аст. Интихобот дар шароити идомаи ҷанги шаҳрвандӣ баргузор шуд. Даври навбатии музокироти байни тоҷикон, моҳи сентябри соли 1994 дар Теҳрон оташбаси расмиро пешбинӣ кард 2. Санаи таъини аслии интихобот 25 сентябр буд, вале то авоили моҳи сентябр танҳо Эмомалӣ Раҳмон ба далели бойкут и мухолифон ба интихобот сабти ном шуда буд, аз ин рӯ тасмим гирифта шуд, ки интихобот то рӯзи дигар ба таъхир гузошта шавад. Интихобот дар намояндагиҳои дипломатӣ (сафоратҳо ва консулгариҳо)-и Тоҷикистон дар хориҷ низ баргузор шуд, зеро даҳҳо ҳазор нафар аз тоҷикон ба сабаби ҷанг маҷбур шуданд, ки берун аз Тоҷикистон бимонанд. Ҳамин тариқ, шумораи бештари интихобкунандагон ба намояндагиҳои дипломатии Тоҷикистон дар Афғонистон ва кишварҳои ИДМ омадаанд. Созмони Милали Муттаҳид ва САҲА бо назардошти мухолифати муқаррароти конститутсияи нав ва қонуни интихобот ба меъёрҳои байналмилалӣ нозиронро ба Тоҷикистон нафиристоданд. Чанд нозири хориҷӣ аз кишварҳои ИДМ, Эрон, Покистон ва Туркия гуфтанд, ки дар ҷараёни интихобот ва раъйпурсӣ ягон қонуншиканиро ошкор накардаанд. Нерӯҳои мухолифин президенти интихобшударо ғайриқонунӣ шуморида, ҷонибдорони Абдумалик Абдуллоҷонов мақомоти ҷумҳуриро дар тақаллуби натоиҷи интихобот айбдор карданд 3. Натоиҷ.
Интихоботи раиси ҷумҳурии Иёлоти Муттаҳидаи Амрико (2012)

Интихоботи раиси ҷумҳурии Иёлоти Муттаҳидаи Амрико - панҷоҳу ҳафтумин интихоботи раиси ҷумҳурӣ дар таърихи кишвар буд, ки дар рӯзи сешанбеи 6 ноябри 2012 барои интихоби чиҳилу панҷумин раиси ҷумҳурии Иёлоти Муттаҳидаи Амрико ба ҳамроҳи муовини ӯ баргузор шуд ва ба пирӯзии Барак Обама анҷомид.
Оҳанг (забоншиносӣ)

Оҳанг - Интонатсия (аз -баланд талаффуз мекунам), оҳанг лаҳн. И. ду навъ аст) дар ҷумла маҷмӯи воситаҳои овози забон аст, ки нутқро аз ҷиҳати фонетикӣ мураттаб месозад,таносуби маъноии қисмҳои ҷумларо устувор мекунад ва ба ҷумла тобишҳои хабарӣ, саволӣ,амрӣ ва ғ. медиҳад.Воситаҳои фонетикии И.:тақсими задаҳои таъкиди байни калимаҳо, оҳанги нутқ,истҳо(паузаҳо),суръати нутқ, тобишҳои ҳиссии тембри овоз. И. дар навишт ба воситаи аломатҳои китобатӣ ва воситаҳои графикӣ ифода меёбад)оҳанги нутқ, пасту баландии талаффуз дар овози садоноки алоҳида, ҳиҷо ва овози алоҳида И.-ро задаи савтӣ(оҳангӣ) меноманд. И. дар матнҳои бадеӣ аз муҳимтарин воситаҳои ифодаи маъно ва ҳис ба ҳисоб ба меравад.
Инудин

Инудин — як деҳа дар Устони Озарбойичони шарқӣ, Шаҳристони Бустонобод Эрон аст.
Интиқоли маблағ (трансфертҳо)

Интиқоли маблағ (трансфертҳо) - маблағҳои буҷетии барои маблағгузории пардохтҳои ҷорию асосии аҳолӣ дар шакли нафақа, стипендия, ёрдампулӣ, ҷубронпулӣ ва дигар пардохтҳои иҷтимоии муқаррарнамудаи қонунгузории Ҷумҳурии Тоҷикистон, ҳиссаи пардохт барои иштироки Ҷумҳурии Тоҷикистон дар ташкилотҳои байналмилалӣ, инчунин маблағҷудокунӣ барои пардохти хароҷоти корхонаҳо, муассисаҳои хусусии ғайритиҷоратии ба аҳолӣ ва мақомоти идоракунии давлатӣ хизматрасонанда, ки аз рӯи маблағҳои мазкур ҳеч гуна уҳдадорӣ оид ба пардохт пеш намеояд.. низ.
Инуяма

Инуяма — яке аз шаҳрҳои префектураи Айчи, Ҷопон аст.
Dhoom 3

"Таркиш 3" ё "Инфиҷор 3" — филме ҳиндӣ дар сабки триллер аст, ки дар соли 2013 мунташир шуд. Филми сеюм аз силсилаи, филми аввал " ва дувум " 2" мебошад.
Интси (деҳа дар ноҳияи Мезенск)

Интси — деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Мезенск, ки дар вилояти Архангелск қарор дорад, ва ба ҳамин вилоят итоат мекунад, дохил мешавад 1. Ҷуғрофия Ин деҳа дар ноҳияе қарор дорад, ки ба ноҳияҳои Шимолгони Русия дохил мешавад.